### | | | | --- | --- | | | | | --- | | **Byråd** 24. september 2019 Sagsnr. 710-2019-27224 Dok.nr. 710-2019-193652 Sagsbehandler DPCSOR | | 137.                Retningslinjer for Favrskov Kommunes brug af flyrejser - Åbent

###

|  |  |
| --- | --- |
| Tidl. politisk behandling | BY, 25.06.19, pkt. 93 |
| Forventet sagsgang | ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage
stilling til, om der skal sættes en nærmere undersøgelse i gang vedr.
etablering af retningslinjer for Favrskov Kommunes brug af flyrejser.

Byrådet behandlede 25. juni 2019
forslag fra Socialistisk Folkeparti om retningslinjer for Favrskov Kommunes
brug af flyrejser.

Det indgår bl.a. i forslaget fra
Socialistisk Folkeparti, at:

*”[adresse] betaler ikke
flyrejser for medarbejdere og politikere til indenrigsrejser, når destinationen
med rimelighed kan nås på andre måder end med fly. Flytransport må maksimalt
udgøre 10% af alle indenrigsrejser samlet set og for hvert ledelseslag.*

*[adresse] betaler ikke
flyrejser for medarbejdere og politikere til europæiske destinationer, når
destinationen med rimelighed kan nås på andre måder end med fly. Flytransport
må maksimalt udgøre 50% af alle rejser med europæiske destinationer samlet set
og for hvert ledelseslag.*

*Rimelighed er en samlet
betragtning i forhold til tid, økonomi og miljøbelastning.”*

Byrådet besluttede, at
Økonomiudvalget skal vurdere behovet for, at der udarbejdes særlige
retningslinjer for flyrejser for Favrskov Kommunes Byråd, ledelse, medarbejdere
og brugere, inden der sættes en nærmere undersøgelse i gang. Økonomiudvalget
blev i møde 20. august 2019 præsenteret for forvaltningens indledende
overvejelser.

I Favrskov Kommunes økonomi- og indkøbssystemer er der ikke
mulighed for automatisk at trække oplysninger om rejser. Der er således
udfordringer ved at opgøre dels Favrskov Kommunes samlede rejsemængde og dels
fordelingen på forskellige rejsetyper. Det er på denne baggrund heller ikke
muligt at sætte antallet af flyrejser i forhold til rejser foretaget med anden
transportmiddel så som bil eller tog.

Job og Økonomi har på baggrund af forskellige udtræk fra
økonomi- og indkøbssystemet manuelt opgjort antallet af flyrejser inden for de
seneste to år. Der tages dog forbehold for, om opgørelsen er udtømmende. På baggrund
af forskellige udtræk fra økonomi- og indkøbssystemet vurderer Job og Økonomi,
at der de seneste to år (2. halvår 2017 til 1. halvår 2019) er foretaget i alt
24 indenrigsflyrejser og 62 udenrigsrejser. I opgørelsen er én rejse = én
person, og der er tale om tur/retur rejser.

Det bemærkes, at henholdsvis 29 og 24 ud af de 62
udenrigsrejser kan henføres til henholdsvis en skoleklasses lejrskole i [adresse]
og studieture for de politiske udvalg.

Indenrigsflyrejserne er primært foretaget mellem [adresse]
og Københavns Lufthavn.

**VURDERING**

Job og Økonomi vurderer på baggrund af omfanget af de
seneste to års flyrejser, at der i [adresse] er et begrænset forbrug af
flyrejser. Job og Økonomi vurderer også, at langt størstedelen af indenrigsrejser
foretages med bil, tog eller bus.

En nærmere undersøgelse af antallet af rejser med tog og bil
lader sig vanskeligt gøre. Dette skyldes bl.a. at togrejser kan være købt på
forskellig vis som fx 10-turskort, rejsekort eller via udlæg. En nærmere opgørelse
vil således kræve en manuel gennemgang af alle registrerede udbetalinger af
befordringsgodtgørelse mv.

På baggrund af det begrænsede antal flyrejser og en meget
tidskrævende opgave i forbindelse med opgørelse af rejser med fly, tog og bil,
anbefaler Job og Økonomi, at der ikke igangsættes en nærmere undersøgelse af
omfanget af flyrejser.

**ØKONOMI**

Sagen har på nuværende tidspunkt ingen økonomiske
konsekvenser, idet en eventuel undersøgelse kan gennemføres inden for den
eksisterende økonomiske ramme.

**INDSTILLING**

Direktøren for Job og Økonomi indstiller
til Byrådet:

1.    At der ikke iværksættes en nærmere
undersøgelse af området for flyrejser med henblik på udarbejdelse af
retningslinjer.

**BESLUTNING**

***Økonomiudvalget, 17. september 2019:***

Fraværende:Ingen

Indstilles godkendt.